
R A P O R T

asupra proiectului de Lege pentru modificarea şi completarea Legii nr. 416/2001 privind venitul minim garantat

1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită în vederea examinării şi întocmirii raportului, cu proiectul de Lege pentru modificarea şi completarea Legii nr. 416/2001 privind venitul minim garantat, trimis cu adresa nr. 539 din 23 noiembrie 2005.

La întocmirea prezentului raport Comisia a avut în vedere avizele:

· Consiliului Legislativ (nr. 1322/28.09.2005 -favorabil)

· Consiliului Economic şi Social (nr.2160/5.10.2005 -favorabil)

· Comisiei pentru buget, finanţe şi bănci (nr. 586/22.12.2005 -favorabil)

· Comisiei juridice, de disciplină şi imunităţi (nr. 975/7.12.2005-favorabil)

· Comisiei pentru administraţie publică, amenajarea teritoriului şi echilibru ecologic (nr. 557/6.12.2005 -negativ)

· Comisia pentru egalitatea de şanse pentru femei şi bărbaţi (nr.387/16.12.2005- favorabil).

Proiectul de lege are ca obiect de reglementare modificarea şi completarea Legii nr. 416/2001 privind venitul minim garantat, cu modificările şi completările ulterioare în sensul clarificării condiţiilor ce stau la baza obţinerii drepturilor prevăzute de lege precum  şi în sensul responsabilizării autorităţilor locale de a întocmi un plan lunar de acţiuni sau lucrări de interes local şi de a ţine o evidenţă a orelor de muncă efectuate de persoanele apte de muncă din familiile beneficiare de ajutor social.

Comisia propune Plenului Camerei Deputaţilor aprobarea proiectului de lege întrucât este necesară eliminarea dificultăţilor apărute în implementarea prevederilor acestei legi. 

2. Proiectul de lege face parte din categoria legilor organice, conform prevederilor art. 73 alin (3) din Constituţia României, republicată.

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat, din partea Guvernului: Domnul Mihai Şeitan – Secretar de Stat  în cadrul Ministerului Muncii Solidarităţii Sociale şi Familiei; Doamna Maria Muga Secretar de Stat în cadrul Ministerului Muncii Solidarităţii Sociale şi Familiei; Domnul Dumitru Călinoiu – Director în cadrul Ministerului Muncii Solidarităţii Sociale şi Familiei.

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu 9 voturi pentru, 3 voturi împotrivă şi 2 abţineri.

5. Proiectul de lege a fost adoptat de Senat în şedinţa din 17 noiembrie 2005.

6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

În urma finalizării dezbaterii în şedinţa din 8 martie 2006, Comisia propune admiterea cu modificări şi completări a proiectului de lege.

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text act normativ de bază
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege pentru modificarea şi completarea Legii nr.416/2001 privind venitul minim garantat


	Nemodificat 
	

	2
	__
	Art.I. - Legea nr.416/2001 privind venitul minim garantat, publicată în Monitorul Oficial al României, Partea I, nr.401 din 20 iulie 2001, cu modificările şi completările ulterioare, se modifică şi se completează după cum urmează:


	Nemodificat 
	

	3
	Articolul 1, alineatul (3)

(3) Instituirea venitului minim garantat se întemeiază pe principiul solidarităţii sociale. 


	1. La articolul 1, alineatul (3) va avea următorul cuprins:

„(3) Instituirea venitului minim garantat se întemeiază pe principiul solidarităţii sociale, în cadrul unei politici naţionale de asistenţă socială.”

	Nemodificat 
	

	4
	Art. 2. - (1) În sensul prezentei legi termenul familie desemnează soţul şi soţia sau soţul, soţia şi copiii lor necăsătoriţi, care locuiesc şi gospodăresc împreună. 
(2) Este asimilată termenului familie şi situaţia persoanei necăsătorite care locuieşte împreună cu copiii aflaţi în întreţinerea sa. 
(3) În sensul alin.(1) se asimilează termenului familie bărbatul şi femeia necăsătoriţi, cu copiii lor şi ai fiecăruia dintre ei, care locuiesc şi gospodăresc împreună. 
(4) Prin termenul copil se înţelege copilul provenit din căsătoria soţilor, copilul unuia dintre soţi, copilul adoptat, precum şi copilul încredinţat unuia sau ambilor soţi ori dat în plasament familial sau pentru care s-a instituit tutela sau curatela potrivit legii. 

(5) Prin termenul persoană singură se înţelege persoana care a împlinit vârsta de 18 ani, locuieşte şi se gospodăreşte singură. 
(6) Beneficiază de reglementările prezentei legi şi familiile sau persoanele singure, cetăţeni ai altor state sau apatrizi, care au reşedinţa sau, după caz, domiciliul în România, în condiţiile legislaţiei române. 


	2. Articolul 2 va avea următorul cuprins:

„Art.2. - (1) În sensul prezentei legi, termenul familie desemnează soţul şi soţia sau soţul, soţia şi copiii lor necăsătoriţi, care au domiciliul sau reşedinţa comună prevăzută în actele de identitate şi gospodăresc împreună.

(2) Se consideră familie şi persoana care locuieşte împreună cu copiii aflaţi în întreţinerea sa şi se află în una din următoarele situaţii:

a) este necăsătorită; 


b) este văduvă;

c) este divorţată;

d) al cărei soţ/soţie este declarat/declarată dispărut/dispărută prin hotărâre judecătorească;

e) nu a împlinit vârsta de 18 ani şi se află în una din situaţiile prevăzute la lit.a)-d).

(3) Se consideră familie şi fraţii fără copii, care gospodăresc împreună şi care nu au domiciliul sau reşedinţa comună cu părinţii.
(4) În sensul alin.(1) se asimilează termenului familie bărbatul şi femeia necăsătoriţi, cu copiii lor şi ai fiecăruia dintre ei, care locuiesc şi gospodăresc împreună.

(5) Prin termenul copil se înţelege copilul provenit din căsătoria soţilor, copilul unuia dintre soţi, copilul adoptat, precum şi copilul dat în plasament familiei sau persoanei ori pentru care s-a instituit tutela sau curatela, potrivit legii.

(6) Prin termenul persoană singură se înţelege persoana care a împlinit vârsta de 18 ani, locuieşte şi se gospodăreşte singură.

(7) Beneficiază de reglementările prezentei legi şi familiile sau persoanele singure, cetăţeni ai altor state sau apatrizi, care au reşedinţa sau, după caz, domiciliul în România, în condiţiile legislaţiei române.”

	Nemodificat 
	

	5
	Art.3. - (1) Au dreptul la venitul minim garantat în condiţiile prezentei legi şi soţii despărţiţi în fapt, dacă ancheta socială justifică acordarea acestuia. 
(2) Beneficiază de reglementările prezentei legi şi persoanele fără domiciliu, aflate în situaţie de nevoie, pe baza declaraţiei pe propria răspundere că nu au solicitat drepturile de la alte primării. 


	3. Articolul 3 va avea următorul cuprins:

„Art.3. - (1) Au dreptul la venitul minim garantat în condiţiile prezentei legi, şi soţii despărţiţi în fapt, dacă ancheta socială  atestă situaţia existentă şi justifică acordarea acestuia.
(2) Beneficiază de reglementările prezentei legi şi persoanele fără domiciliu sau reşedinţă şi fără locuinţă, aflate în situaţie de nevoie, pe baza declaraţiei pe proprie răspundere că nu au solicitat ajutorul social de la alte primării.
(3) Persoanele fără domiciliu sau reşedinţă sunt obligate ca, în termen de maximum 60 de zile de la înaintarea cererii de ajutor social, să-şi stabilească reşedinţa în localitatea în care au solicitat ajutorul social.
(4) Persoanele fără locuinţă beneficiază de ajutor social numai pe perioada în care se află în evidenţa serviciilor publice de asistenţă socială din cadrul unităţilor administrativ-teritoriale în care trăiesc.”


	3. Articolul 3 va avea următorul cuprins:

„Art.3. - (1) Au dreptul la venitul minim garantat în condiţiile prezentei legi, şi soţii despărţiţi în fapt, dacă ancheta socială  atestă situaţia existentă şi justifică acordarea acestuia.
(2) Beneficiază de reglementările prezentei legi şi persoanele fără domiciliu sau reşedinţă şi fără locuinţă, aflate în situaţie de nevoie, pe baza declaraţiei pe proprie răspundere că nu au solicitat ajutorul social de la alte primării.
(3) Persoanele fără locuinţă beneficiază de ajutor social numai pe perioada în care se află în evidenţa serviciilor publice de asistenţă socială din cadrul unităţilor administrativ-teritoriale în care trăiesc.”

Autor: deputat Marian Sârbu


	S-a eliminat textul alin.(3) propus de Senat întrucât persoanele fără domiciliu şi care au surse de venit care le califică pentru venitul minim garantat sunt persoane aflate în stare de sărăcie extremă sau de sărăcie severă; ele nu sunt persoane în căutarea unui domiciliu, ci persoane care au puţine şanse la un domiciliu sau la o reşedinţă. În mod deosebit, aceste persoane au dreptul la ajutor social şi trebuie să-l primească.


	6
	Art.6. - (1) Familiile şi persoanele singure cu venituri nete lunare până la nivelul venitului minim garantat beneficiază de o majorare cu 15% a cuantumului ajutorului social pe familie, în cazul în care cel puţin un membru al familiei face dovada că lucrează pe bază de contract individual de muncă sau convenţie civilă de prestări de servicii. 

(2) Persoanele apte de muncă din familiile pentru care se asigură venitul minim garantat vor efectua lunar, cel mult 72 de ore, la solicitarea primarului, acţiuni sau lucrări de interes local fără a se putea depăşi regimul normal de lucru şi cu respectarea normelor de securitate şi igienă a muncii. 

(3) Obligaţia de a presta muncile prevăzute la alin.(2) nu poate fi transferată altor persoane. 


	4. Articolul 6 va avea următorul cuprins:

„Art.6. - (1) Familiile şi persoanele singure cu venituri nete lunare până la nivelul venitului minim garantat beneficiază de o majorare cu 15% a cuantumului ajutorului social pe familie, în cazul în care cel puţin un membru al familiei face dovada că lucrează pe bază de contract individual de muncă, are statut de funcţionar public sau prestează o activitate, realizând venituri cu caracter salarial.

(2) Pentru sumele acordate ca ajutor social, conform prevederilor prezentei legi, una din persoanele majore apte de muncă din familia beneficiară  are obligaţia de a  presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.

(3) Fac excepţie de la prevederile alin.(2) familiile pentru care ajutorul social rezultat din calcul este de până la  50 lei/lună;  pentru acestea orele de muncă se stabilesc trimestrial  şi se efectuează în prima lună de plată.

(4) Orele de muncă prevăzute la alin.(2) se calculează proporţional cu cuantumul ajutorului social de care beneficiază familia sau persoana singură, cu un tarif orar corespunzător salariului de bază minim brut pe ţară garantat în plată, raportat la durata medie lunară a timpului de muncă.

(5) Numărul zilelor de lucru, limitate la norma lunară de 21,25, se  stabileşte  prin  împărţirea  orelor  de  muncă   calculate, la 8 ore/zi. Fracţiile se întregesc în plus.
(6) Obligaţia de a presta acţiunile sau lucrările de interes local prevăzute la alin.(2) poate fi transferată altor persoane din familie, cu acordul primarului, în situaţia în care persoana nominalizată să efectueze acţiunile sau lucrările de interes local se află în incapacitate temporară de muncă sau şi-a pierdut total sau parţial capacitatea de muncă.
(7) Primarii au obligaţia să întocmească un plan de acţiuni sau lucrări de interes local pentru repartizarea orelor de muncă prevăzute la alin.(2), să ţină evidenţa efectuării acestor ore şi să asigure instructajul privind normele de tehnica securităţii muncii pentru toate persoanele care prestează acţiuni sau lucrări de interes local.

(8) Primarul are obligaţia să afişeze lista cuprinzând beneficiarii de ajutor social, precum şi persoanele care urmează să efectueze acţiuni sau lucrări de interes local.”

	Nemodificat 

 
	

	7
	Art.7. - (1) Persoanele apte de muncă care nu realizează venituri din salarii sau din alte activităţi se iau în considerare la stabilirea numărului membrilor de familie pentru determinarea nivelului de venit pe familie numai dacă fac dovada faptului că sunt în evidenţa agenţiei teritoriale pentru ocuparea forţei de muncă pentru încadrare în muncă şi nu au refuzat nejustificat un loc de muncă oferit sau nu au refuzat participarea la un program de pregătire profesională. 
(2) Nu are obligaţia de a face dovada prevăzută la alin. (1):
a) persoana care are în îngrijire, potrivit legii, unul sau mai mulţi copii în vârstă de până la 7 ani;
b) persoana care urmează o formă de învăţământ la cursuri de zi, prevăzută de lege, până la împlinirea vârstei de 25 de ani sau de 26 de ani în cazul celor care urmează studii superioare cu durată de şcolarizare mai mare de 5 ani; 

c) persoana care îndeplineşte condiţiile legale de pensionare;
d) persoana adultă a cărei incapacitate de muncă este dovedită prin acte medicale. 


	5. Articolul 7 va avea următorul cuprins:

„Art.7. - (1) Persoanele apte de muncă, ce nu realizează venituri din salarii sau din alte activităţi, se iau în considerare la stabilirea numărului membrilor de familie pentru determinarea nivelului de venit pe familie numai dacă fac dovada faptului că sunt în evidenţa agenţiei teritoriale pentru ocuparea forţei de muncă, pentru încadrare în muncă şi nu au refuzat un loc de muncă ori participarea la serviciile pentru stimularea ocupării şi de formare profesională oferite de aceste agenţii. 
(2) Agenţia teritorială pentru ocuparea forţei de muncă va transmite primarilor, în prima lună a fiecărui trimestru, tabelul nominal cu persoanele care sunt în căutarea unui loc de muncă ori au participat la serviciile pentru stimularea ocupării şi pentru formare profesională oferite de aceste agenţii.”


	Nemodificat 
	

	8
	__
	6. După articolul 7 se introduc două articole noi, art.71 şi 72, cu următorul cuprins:

„Art.71. - (1) Prin persoane apte de muncă se înţeleg persoanele care îndeplinesc următoarele condiţii:

a) au vârsta cuprinsă între 16 ani şi vârsta standard de pensionare;

b) nu urmează o formă de învăţământ cursuri de zi, prevăzută de lege;

c) au starea de sănătate şi capacitatea fizică şi psihică ce le fac apte pentru prestarea unei munci.

(2) Incapacitatea fizică şi psihică este dovedită cu acte eliberate în condiţiile legii.

Art.72. - Face excepţie de la îndeplinirea obligaţiilor prevăzute la art.6 alin.(2) şi a condiţiei prevăzută la art.7 alin.(1) persoana aptă de muncă, aflată în una din următoarele situaţii:

a) asigură creşterea şi îngrijirea, potrivit legii, a unuia sau mai multor copii în vârstă de până la 3 ani şi până la 7 ani - în cazul copilului cu handicap mediu, dovedit prin certificat eliberat de către Comisia pentru protecţia drepturilor copilului;

b) asigură creşterea şi îngrijirea, potrivit legii, a uneia sau mai multor persoane cu handicap de gradul „grav şi accentuat”, dovedit prin certificat eliberat de către Comisia pentru protecţia drepturilor copilului sau, după caz, de Comisia de expertiză medicală a persoanelor adulte cu handicap;

c) participă la un program de pregătire profesională;

d) este încadrată în muncă.”


	6. După articolul 7 se introduc două articole noi, art.71 şi 72, cu următorul cuprins: 

„Art.71. - (1) Prin persoană aptă de muncă se înţelege persoana care îndeplineşte următoarele condiţii:

a) are vârsta cuprinsă între 16 ani şi vârsta standard de pensionare;

b) nu urmează o formă de învăţământ cursuri de zi, prevăzută de lege;

c) are starea de sănătate şi capacitatea fizică şi psihică corespunzătoare, care o fac aptă pentru prestarea unei munci.

(2) Incapacitatea fizică şi psihică este dovedită cu acte eliberate în condiţiile legii.

Art.72. - Face excepţie de la îndeplinirea obligaţiilor prevăzute la art.6 alin.(2) şi a condiţiei prevăzută la art.7  alin.(1) persoana aptă de muncă şi care se află în una din următoarele situaţii:

a) asigură creşterea şi îngrijirea, potrivit legii, a unuia sau mai multor copii în vârstă de până la 7 ani şi până la 16 ani în cazul copilului cu handicap mediu, dovedit prin certificat eliberat de către Comisia pentru protecţia copilului; 

b) asigură creşterea şi îngrijirea, potrivit legii, a uneia sau mai multor persoane cu handicap grav sau accentuat, dovedit prin certificat eliberat de către Comisia pentru protecţia copilului sau, după caz, de Comisia de expertiză medicală a persoanelor cu handicap pentru adulţi;

c) participă la un program de pregătire profesională;

d) este încadrată în muncă.”
Autor: deputat Marian Sârbu


	În mod obişnuit, definiţiile se dau pentru subiectul respectiv, la singular.

Legea nu trebuie să creeze situaţii inacceptabile pentru copii şi respectarea drepturilor acestora. Persoana care are în îngrijire copii mai mici de 7 ani nu trebuie să fie în situaţia de a-i lăsa fără supraveghere pentru a munci în contul ajutorului social.

Gradele pentru handicap au fost eliminate, iar termenele corecte folosite în legislaţie sunt handicap mediu, handicap accentuat sau handicap grav. 

O persoană nu poate avea şi handicap grav şi handicap accentuat.



	9
	Art. 8. - (1) La stabilirea venitului net lunar al familiei şi, după caz, al persoanei singure se iau în considerare toate veniturile pe care membrii acesteia le realizează, inclusiv cele care provin din indemnizaţia de şomaj, creanţe legale, convenţii civile de întreţinere aflate în executare, indemnizaţii cu caracter permanent, alocaţii de stat pentru copii, alocaţii suplimentare pentru familiile cu copii, alocaţii de întreţinere pentru copiii încredinţaţi sau daţi în plasament, burse pentru elevi şi studenţi acordate în condiţiile legii, precum şi ajutorul care se acordă soţiilor celor care satisfac serviciul militar obligatoriu. 

(2) Dacă familia are în proprietate terenuri, clădiri, spaţii locative sau alte bunuri, mobile ori imobile, la stabilirea venitului net lunar al familiei se iau în considerare arenda, chiriile, alte fructe civile, naturale sau industriale, produse de acestea, precum şi veniturile care se pot obţine din valorificarea bunurilor respective, sub condiţia păstrării unei locuinţe minime şi a bunurilor necesare nevoilor familiale. 

(3) În cazul familiei sau al persoanei singure care locuieşte şi gospodăreşte împreună cu alte familii sau persoane singure şi contribuie împreună la achiziţionarea sau la realizarea unor bunuri şi a unor venituri din valorificarea acestora ori la consumul acestora, la stabilirea cuantumului ajutorului social se iau în considerare atât veniturile nete lunare proprii, cât şi partea ce îi revine de drept din veniturile lunare nete realizate în comun de persoanele din gospodărie.
	7. Articolul 8 va avea următorul cuprins:
„Art.8. - (1) La stabilirea venitului net lunar al familiei şi, după caz, al persoanei singure, se iau în considerare toate veniturile pe care membrii acesteia le realizează, inclusiv cele care provin din drepturi de asigurări sociale de stat, asigurări de şomaj, obligaţii legale de întreţinere, indemnizaţii, alocaţii şi ajutoare cu caracter permanent şi alte creanţe legale.
(2) În cazul în care familia sau persoana singură are în proprietate numai categoriile de bunuri cuprinse în lista bunurilor considerate de strictă necesitate pentru nevoile familiale, aceasta beneficiază de ajutor social, luându-se în calcul veniturile prevăzute la alin.(1).
(3) În cazul în care familia sau persoana singură are în proprietate cel puţin unul din bunurile cuprinse în lista bunurilor care nu sunt considerate de strictă necesitate pentru nevoile familiale, aceasta nu beneficiază de ajutor social.

(4) În cazul în care familia sau persoana singură are în proprietate bunuri ce depăşesc cantitativ bunurile cuprinse în lista prevăzută la alin.(2), la stabilirea venitului net lunar al familiei sau persoanei singure se iau în considerare veniturile potenţiale provenite din valorificarea bunurilor respective, stabilite potrivit unor limite minime şi maxime, aprobate la nivel naţional.

(5) Listele prevăzute la alin.(2) şi (3), precum şi limitele prevăzute la alin.(4) se stabilesc prin normele metodologice de aplicare a prevederilor prezentei legi.

(6) Consiliile locale, în funcţie de condiţiile specifice, pot aproba şi alte criterii proprii de evaluare a veniturilor potenţiale, prevăzute la alin.(4).
(7) Listele prevăzute la alin.(2) şi (3), precum şi limitele prevăzute la alin.(4) se actualizează prin hotărâre a Guvernului.
(8) În cazul familiei sau al persoanei singure care locuieşte şi gospodăreşte împreună cu alte familii sau persoane singure şi contribuie împreună la achiziţionarea sau realizarea unor bunuri şi a unor venituri din valorificarea acestora ori la consumul acestora, la stabilirea cuantumului ajutorului social se iau în considerare atât veniturile nete lunare proprii, cât şi partea ce îi revine de drept din veniturile lunare nete, realizate în comun de persoanele din gospodărie.”


	7. Articolul 8 va avea următorul cuprins:
Nemodificat 

Nemodificat 
Nemodificat 
Nemodificat 

Nemodificat 

Nemodificat 

(7) Listele prevăzute la alin.(2) şi (3) precum şi limitele prevăzute la alin.(4) se actualizează anual, prin hotărâre a Guvernului.
Autor: Comisia pentru egalitatea de şanse pentru femei şi bărbaţi

Nemodificat 

	Periodicitatea trebuie precizată pentru a se putea face o mai corectă estimare a resurselor necesare pentru plata ajutorului social



	10
	Art.9. - (1) Ajutorul social, în condiţiile prezentei legi, se acordă pe bază de cerere şi acte doveditoare privind veniturile membrilor de familie. 

(2) Lipsa sau, după caz, existenţa oricăror alte venituri decât cele care pot fi dovedite cu acte se menţionează în declaraţia pe propria răspundere a persoanei care solicită ajutorul social. 

(3) Cererea prevăzută la alin.(1) se face numai de către unul dintre membrii familiei, care are capacitatea deplină de exerciţiu a drepturilor civile. 

(4) În cazurile prevăzute de reglementările legale în vigoare cererea poate fi întocmită de curatorul sau tutorele persoanei îndreptăţite. 

(5) Titularul ajutorului social este persoana care a făcut cererea, iar beneficiarul ajutorului social este familia. 


	8. Articolul 9 va avea următorul cuprins:

„Art.9. - (1) Ajutorul social, în condiţiile prezentei legi, se acordă pe bază de cerere şi declaraţie pe proprie răspundere, însoţite de actele doveditoare privind componenţa familiei şi veniturile membrilor acesteia.

(2) Existenţa oricăror alte venituri decât cele care pot fi dovedite cu acte se menţionează în declaraţia pe propria răspundere a persoanei care solicită ajutorul social.

(3) Cererea şi declaraţia pe proprie răspundere, prevăzute la alin.(1), se semnează şi se înaintează de către reprezentantul familiei.

(4) Reprezentantul familiei poate fi, după caz, unul dintre membrii familiei care are capacitate deplină de exerciţiu ori, în cazurile prevăzute de lege, tutorele sau curatorul persoanei îndreptăţite. 

(5) În situaţia prevăzută la art.2 alin.(2), reprezentantul familiei este persoana care asigură creşterea şi îngrijirea copiilor, dacă aceasta are capacitate deplină de exerciţiu sau, după caz, reprezentantul legal al acesteia.

(6) Titularul ajutorului social este reprezentantul familiei, iar beneficiarul ajutorului social este familia.”


	Nemodificat 
	

	11
	Art. 10. - (1) Cererea de acordare a ajutorului social, declaraţia privind veniturile realizate de membrii familiei, precum şi celelalte acte doveditoare se depun şi se înregistrează la primarul localităţii în a cărei rază teritorială locuieşte titularul. 

(2) În cazul cetăţenilor străini sau apatrizi documentele prevăzute la alin. (1) se depun la primarul localităţii în a cărei rază teritorială aceştia au reşedinţa sau, după caz, domiciliul. 
(3) În cazul persoanelor prevăzute la art. 3 alin. (2) cererea se înregistrează la primarul localităţii reşedinţă de judeţ sau, după caz, la primarul general al municipiului Bucureşti.
	9. Articolul 10 va avea următorul cuprins:

„Art.10. - (1) Cererea de acordare a ajutorului social şi declaraţia pe proprie răspundere se înregistrează la primarul localităţii în a cărei rază teritorială îşi are domiciliul sau reşedinţa titularul.
(2) În cazul cetăţenilor străini sau apatrizi, documentele prevăzute la alin.(1) se depun la primarul localităţii în a cărei rază teritorială aceştia îşi au reşedinţa sau, după caz, domiciliul.
(3) În cazul persoanelor prevăzute la art.3 alin.(2), cererea se înregistrează la primarul localităţii sau, după caz, al sectorului municipiului Bucureşti în a cărui rază teritorială trăiesc acestea.

(4) Cererea şi declaraţia pe proprie răspundere se întocmesc potrivit modelului prevăzut în normele metodologice de aplicare a prezentei legi.”

	Nemodificat 
	

	12
	Art.11. - (1) Cererea de acordare a ajutorului social se soluţionează în termen de 30 de zile de la data înregistrării. 

(2) În vederea soluţionării cererii de ajutor social primarul dispune, în mod obligatoriu, efectuarea anchetei sociale, care constituie probă legală pentru instanţele judecătoreşti, în legătură cu deschiderea dreptului sau respingerea cererii. 

(3) Răspunderea asupra conţinutului anchetei sociale revine persoanelor care au efectuat şi au semnat ancheta socială.
	10. Articolul 11 va avea următorul cuprins:

„Art.11. - (1) Cererea de acordare a ajutorului social se soluţionează în termen de maximum 30 de zile de la data înregistrării. 

(2) În vederea verificării îndeplinirii de către solicitant a condiţiilor  de acordare a ajutorului social, primarul dispune, în mod obligatoriu, efectuarea anchetei sociale, în termen de 15 zile lucrătoare de la data înregistrării cererii. 

(3) Ancheta socială se efectuează de către personalul serviciului public de asistenţă socială din subordinea consiliului local sau, după caz, de persoanele cu atribuţii în domeniul asistenţei sociale din aparatul propriu de specialitate al primarului.

(4) Ancheta socială se întocmeşte potrivit modelului aprobat prin normele metodologice de aplicare a prezentei legi şi constituie probă legală pentru instanţele judecătoreşti, în legătură cu deschiderea dreptului sau respingerea cererii.

(5) Răspunderea asupra conţinutului anchetei sociale revine şi persoanelor care au efectuat şi au semnat ancheta socială.
(6) În cazul în care solicitantul refuză să furnizeze informaţiile necesare pentru întocmirea anchetei sociale, se consideră că familia acestuia nu îndeplineşte condiţiile de acordare a ajutorului social.”


	Nemodificat 
	

	13
	Art. 12. - (1) Stabilirea dreptului de ajutor social, a cuantumului, precum şi plata acestuia se fac prin dispoziţia scrisă a primarului, pe baza documentaţiei prezentate de personalul din serviciul de asistenţă socială de la primărie. Dispoziţia primarului se comunică titularului ajutorului social în termen de 5 zile de la data emiterii. 
(2) Plata ajutorului social se face începând cu luna următoare celei în care s-a înregistrat cererea la primarul localităţii. 

(3) Creanţa beneficiarilor de ajutor social este o creanţă privilegiată. 


	11. Articolul 12 va avea următorul cuprins:

„Art.12. - (1) Stabilirea dreptului la ajutorul social şi a cuantumului acestuia se face prin dispoziţie scrisă a primarului.

(2) În termen de maximum 10 zile lucrătoare de la efectuarea anchetei sociale, primarul are obligaţia să emită dispoziţia de acordare sau de respingere a cererii privind ajutorul social.
(3) Dispoziţia primarului se comunică titularului ajutorului social, în termen de maximum 5 zile de la data emiterii.

(4) Dreptul la ajutorul social se acordă începând cu luna următoare înregistrării cererii.
(5) Creanţa beneficiarilor de ajutor social este o creanţă privilegiată.”

	Nemodificat 


	

	14
	__
	12. După articolul 13 se introduce un articol nou, art.131, cu următorul cuprins:

„Art.131. - (1) Plata ajutorului social şi data efectuării acesteia se stabilesc prin dispoziţie scrisă a primarului.

(2) Plata ajutorului social se realizează, de regulă, prin stat de plată sau, după caz, pe bază de mandat poştal, în cont curent personal sau prin alte forme de plată stabilite de ordonatorul de credite, ţinându-se cont de solicitarea beneficiarului.”


	Nemodificat 
	

	15
	Art. 14. - (1) Titularul ajutorului social are obligaţia să comunice primarului, în scris, orice modificare intervenită cu privire la veniturile şi la numărul membrilor familiei, în termen de 30 de zile de la data la care a intervenit modificarea. 

(2) În cazul în care eventualele modificări nu conduc la majorări sau diminuări ale ajutorului social mai mari de 50.000 lei pe familie, ajutorul social stabilit anterior se menţine pe o durată de cel mult 3 luni.
	13.
Articolul 14 va avea următorul cuprins:

„Art.14. - 
(1) Titularul ajutorului social are obligaţia să comunice primarului, în scris, orice modificare cu privire la domiciliu, venituri şi la numărul membrilor familiei, în termen de 15 zile de la data la care a intervenit modificarea.

(2) În cazul în care modificările nu conduc la majorări sau diminuări ale ajutorului social mai mari de 5 lei pe familie, ajutorul social stabilit anterior nu se modifică.
(3) Modificarea cuantumului sau încetarea dreptului la ajutorul social se face prin dispoziţie scrisă a primarului, începând cu luna următoare celei în care au intervenit modificările.

(4) Pentru situaţiile prevăzute la alin.(1), dispoziţiile art.11 şi 12 se aplică în mod corespunzător.”

	Nemodificat 


	

	16
	__
	14. După articolul 14 se introduce un articol nou, art.141, cu următorul cuprins:

„Art.141. - (1) În vederea urmăririi respectării condiţiilor de acordare a dreptului la ajutorul social, primarii dispun efectuarea de anchete sociale, la interval de 6 luni sau ori de câte ori este nevoie.

(2) În situaţia în care se constată situaţii ce conduc la modificarea cuantumului sau la încetarea dreptului la ajutor social, primarul emite dispoziţie scrisă.
(3) Modificarea cuantumului prevăzut sau încetarea dreptului se stabileşte începând cu luna următoare celei în care s-a efectuat ancheta socială.”

	14. După articolul 14 se introduce un articol nou, art.141, cu următorul cuprins:

Nemodificat 
(2) În situaţia în care se constată situaţii ce conduc la modificarea cuantumului sau la încetarea dreptului la ajutor social, primarul emite o nouă dispoziţie scrisă.

Autor: deputat Marian Sârbu
Nemodificat 

	Pentru claritatea textului.

	17
	Art.15. - (1) Persoanele apte de muncă, pentru care se acordă ajutorul social, au obligaţia să dovedească cu acte, din 3 în 3 luni, că îndeplinesc condiţiile prevăzute la art. 7 alin. (1). 

(2) Neîndeplinirea obligaţiilor prevăzute la alin.(1) atrage, după caz: 
      a) suspendarea plăţii ajutorului social în cazul persoanei singure; 
      b) modificarea cuantumului ajutorului social prin excluderea din numărul membrilor de familie a persoanelor care nu îndeplinesc obligaţiile prevăzute la alin. (1). 


	15. Articolul 15 va avea următorul cuprins:

„Art.15. - (1) Persoanele apte de muncă pentru care se acordă ajutorul social au obligaţia să dovedească cu acte, din 3 în 3 luni, că îndeplinesc condiţiile prevăzute la art.7 alin.(1).

(2) La solicitarea primarului, agenţia teritorială de ocupare a forţei de muncă şi Oficiul pentru Migraţia Forţei de Muncă au obligaţia să transmită tabelul nominal cu persoanele din familiile beneficiare de ajutor social care s-au încadrat în muncă, au refuzat un loc de muncă oferit şi, respectiv, care au plecat cu contract de muncă în străinătate.

(3) Neîndeplinirea obligaţiilor prevăzute la alin.(1) atrage suspendarea plăţii ajutorului social.”


	15. Articolul 15 va avea următorul cuprins:

Nemodificat  

(2) Agenţia teritorială de ocupare a forţei de muncă şi Oficiul pentru Migraţia Forţei de Muncă vor transmite primarilor, în prima lună a fiecărui trimestru, tabelul nominal cu persoanele din familiile beneficiare de ajutor social care s-au încadrat în muncă, au refuzat un loc de muncă oferit şi, respectiv, care au plecat cu contract de muncă în străinătate.”
Autor: Comisia pentru egalitatea de şanse pentru femei şi bărbaţi
Nemodificat 
	Instituţiile Ministerului Muncii, Solidarităţii Sociale şi Familiei trebuie să fie cele care oferă informaţii primarilor; pentru a exista  un mod de lucru unitar, bazat pe informaţii exacte care să responsabilizeze primarii şi instituţiile cu atribuţii în domeniu. Pentru păstrarea consecvenţei - corelare cu alin.(2) al art.7.

	18
	Art. 16. - Neîndeplinirea obligaţiilor prevăzute la art.6 alin.(2) atrage, după caz:
a) suspendarea plăţii ajutorului social în cazul persoanei singure;
b) modificarea cuantumului ajutorului social acordat familiei prin excluderea din numărul membrilor acesteia a persoanei care refuză nejustificat efectuarea acţiunilor sau lucrărilor de interes local.


	16. Articolul 16 va avea următorul cuprins:

„Art.16. - Neîndeplinirea obligaţiilor prevăzute la art.6 alin.(2) atrage suspendarea plăţii ajutorului social.”

	Nemodificat 
	

	19
	Articolul 17, alineatul (2)

(2) Suspendarea plăţii sau modificarea cuantumului ajutorului social se face începând cu luna următoare celei în care nu mai sunt îndeplinite obligaţiile prevăzute la art.6 alin.(2) şi la art.15 alin.(1). 


	Nemodificat 
	17. La articolul 17, alineatul (2) va avea următorul cuprins:

“(2) Suspendarea plăţii ajutorului social se face începând cu luna următoare celei în care nu mai sunt îndeplinite obligaţiile prevăzute la art.6 alin.(2) şi la art.15 alin.(1).”

Autor: deputat Marian Sârbu

	Pentru o mai bună structurare a legii.



	20
	Art.18. - Prezentarea de către titular a dovezilor prevăzute la art.15 alin.(1), în termen de 3 luni de la data suspendării efective a plăţii ori a modificării cuantumului ajutorului social, are ca efect încetarea suspendării plăţii drepturilor şi, după caz, recalcularea cuantumului acestuia. Titularul ajutorului social va primi drepturile corespunzătoare perioadei în care plata a fost suspendată sau modificată.

	17. Articolul 18 va avea următorul cuprins:

„Art.18. - Prezentarea de către titular a dovezilor prevăzute la art.15 alin.(1), în termen de 3 luni de la data suspendării efective a plăţii ori a modificării cuantumului ajutorului social, are ca efect reluarea plăţii drepturilor începând cu luna următoare.”

	Devine punct 18 nemodificat.
	

	21
	Articolul 19, alineatul (1)

Art.19. - (1) Modificarea cuantumului ajutorului social, în condiţiile art.15 alin.(2) lit.b), se stabileşte prin dispoziţie a primarului. 


	Nemodificat 
	19. La articolul 19, alineatul (1) va avea următorul cuprins:
“Art.19. - (1) Modificarea cuantumului ajutorului social sau încetarea dreptului, în condiţiile art.14 şi art.141, se stabilesc prin dispoziţie a primarului.”
Autor: deputat Marian Sârbu


	Pentru o mai bună structurare a legii şi trimiteri corecte, având în vedere modificările propuse.

	22
	Art.20. - Plata ajutorului social încetează în următoarele situaţii: 
a) în cazul în care beneficiarii ajutorului social nu mai îndeplinesc condiţiile prevăzute de prezenta lege; 
b) în cazul în care plata ajutorului a fost suspendată şi, în termen de 3 luni de la data suspendării efective a plăţii, nu au fost depuse dovezi că sunt întrunite cerinţele prevăzute la art.15 alin.(1). 


	18.
Articolul 20 va avea următorul cuprins:

„Art.20. - (1) Dreptul la ajutor social încetează în următoarele situaţii:

a) în cazul în care beneficiarii nu mai îndeplinesc condiţiile prevăzute de prezenta lege;

b) în cazul în care plata ajutorului social a fost suspendată şi, în termen de 3 luni de la data suspendării plăţii, nu au fost îndeplinite obligaţiile prevăzute la art.6 alin.(2) şi la art.15 alin.(1).

(2) Încetarea plăţii ajutorului social se face prin dispoziţie scrisă a primarului.

(3) Dispoziţia primarului se comunică titularului în termen de 5 zile de la data emiterii.

(4) Încetarea plăţii ajutorului social se face începând cu luna următoare celei în care s-au constatat situaţiile prevăzute la alin.(1).”


	Devine punct 20 nemodificat.
	

	23
	__
	19. După articolul 20 se introduce un articol nou, art.201, cu următorul cuprins:

„Art.201. - (1) În cazul în care se constată că dreptul la ajutorul social a fost stabilit pe baza unor date eronate privind componenţa familiei sau veniturile realizate sau pe parcursul acordării au intervenit modificări ale acestora, primarul suspendă plata ajutorului social şi solicită verificarea cauzelor care au generat această situaţie.

(2) În situaţia în care, în urma verificării prevăzute la alin.(1), se constată că familia sau persoana singură are dreptul în continuare la ajutorul social în cuantumul anterior stabilit, drepturile neridicate de către titular se achită acestuia, pe bază de cerere înregistrată la primar.

(3) În cazul în care, în urma verificării prevăzute la alin.(1), se constată că familia sau persoana singură are dreptul la un ajutor social în sumă mai mare, noul cuantum se stabileşte printr-o nouă dispoziţie scrisă a primarului.”

	Devine punct 21 nemodificat.
	

	24
	Art.21. - (1) Sumele încasate necuvenit, cu titlu de ajutor social, se recuperează de la beneficiar în termen de cel mult 3 ani de la efectuarea plăţii. 

(2) În cazul în care nu se pot recupera, integral sau parţial, sumele plătite necuvenit cu acest titlu vor fi recuperate, în condiţiile legii, de la persoanele vinovate de efectuarea plăţii, pe o perioadă de cel mult 3 ani. 

(3) Recuperarea sumelor plătite cu titlu de ajutor social se face prin dispoziţie a primarului, care se comunică în termen de 15 zile de la constatare. 

(4) Dispoziţia de recuperare constituie titlu executoriu de la data comunicării. 

(5) Sumele încasate necuvenit ca urmare a săvârşirii unei infracţiuni se recuperează integral de la persoanele vinovate, în condiţiile legii. 

	20. Articolul 21 va avea următorul cuprins:

„Art.21. - (1) Sumele încasate necuvenit, cu titlu de ajutor social, se recuperează de la titularul dreptului ajutorului în termenul de prescripţie stabilit de lege pentru creanţele bugetare.

(2) Recuperarea sumelor plătite necuvenit cu titlu de ajutor social se face de către primar prin dispoziţie scrisă, care se comunică debitorului în termen de 15 zile.

(3) Dispoziţia de recuperare constituie titlu executoriu de la data comunicării.

(4) Sumele încasate necuvenit ca urmare a săvârşirii unei infracţiuni se recuperează integral de la autorii acesteia, în condiţiile legii.”


	Devine punct 22 nemodificat.
	

	25
	Art.24. - Fondurile necesare pentru plata ajutorului social pentru soţiile celor care satisfac serviciul militar obligatoriu se suportă de la bugetul de stat. 


	21. Articolul 24 va avea următorul cuprins:

„Art.24. - Fondurile necesare pentru plata ajutorului social pentru soţiile celor care satisfac serviciul militar obligatoriu se suportă de la bugetul de stat, prin bugetul Ministerului Apărării Naţionale.”

	Devine punct 23 nemodificat.
	

	26
	Articolul 25, alineatul (3)

(3) Alocaţia prevăzută la alin. (1) se acordă o singură dată pentru fiecare copil născut viu. 


	22. La articolul 25, alineatul (3) va avea următorul cuprins:

„(3) Alocaţia prevăzută la alin.(1) se acordă o singură dată pentru fiecare copil născut viu, în termen de maximum 12 luni de la naşterea copilului.”

	Devine punct 24 nemodificat.
	

	27
	Art. 26. - Fondurile necesare pentru plata alocaţiilor pentru copiii nou-născuţi se suportă din bugetul de stat. 
	23. Articolul 26 va avea următorul cuprins:

„Art.26. - Fondurile necesare pentru plata alocaţiilor pentru copiii nou-născuţi se suportă din bugetul de stat, prin bugetul Ministerului Muncii, Solidarităţii Sociale şi Familiei.”

	Devine punct 25 nemodificat.
	

	28
	Art.27. - (1) Fondurile necesare pentru plata ajutorului social şi a ajutorului pentru încălzirea locuinţei se suportă din bugetele locale. La stabilirea criteriilor de repartizare a sumelor defalcate din unele venituri ale bugetului de stat, pentru echilibrarea bugetelor locale ale unităţii administrativ-teritoriale se are în vedere şi numărul beneficiarilor de ajutor social şi de ajutor pentru încălzirea locuinţei, care se acordă în condiţiile prezentei legi. 

(2) Fondurile prevăzute la alin. (1) se evidenţiază distinct în bugetele locale şi nu pot fi utilizate pentru alte destinaţii. 


	24. Articolul 27 va avea următorul cuprins:

„Art.27. - (1) Fondurile necesare pentru plata ajutorului social şi cheltuielile administrative pentru verificarea îndeplinirii condiţiilor şi stabilirii dreptului la ajutorul social se suportă din bugetele locale, inclusiv din sume defalcate din unele venituri ale bugetului de stat.
(2) Fondurile prevăzute la alin.(1) se evidenţiază distinct în bugetele locale şi nu pot fi utilizate pentru alte destinaţii.”

	26. Articolul 27 va avea următorul cuprins:

„Art.27. - (1) Fondurile necesare pentru plata ajutorului social se suportă din bugetele locale, în principal din sume defalcate din unele venituri ale bugetului de stat.
(2) Cheltuielile administrative pentru verificarea îndeplinirii condiţiilor şi stabilirii dreptului la ajutorul social, inclusiv pentru activităţile prevăzute la art.6 alin.(2) se suportă din veniturile proprii ale bugetelor locale.
(3) Fondurile prevăzute la alin.(1) se evidenţiază distinct în bugetele locale şi nu pot fi utilizate pentru alte destinaţii.”

Autor: deputat Alexandru Mocanu

	Pentru o mai clară formulare şi o mai bună structurare a legii.

	29
	Art.28. - (1) Guvernul, la propunerea Ministerului Muncii şi Solidarităţii Sociale, precum şi primarii pot acorda ajutoare de urgenţă, în limita fondurilor existente, familiilor sau persoanelor care se află în situaţii de necesitate datorate calamităţilor naturale, incendiilor, accidentelor, precum şi altor situaţii deosebite stabilite prin lege. 

(2) Primarii pot organiza acordarea ajutorului social în bani, în natură şi prin plata unor cheltuieli de întreţinere şi încălzire a locuinţei, la preţurile şi tarifele stabilite potrivit legii. 
(3) Primarii pot dispune ca o parte din cheltuielile cu înmormântarea persoanelor din familiile beneficiare de ajutor social să fie asigurate din fondurile alocate pentru plata ajutorului social, în limita sumelor cuvenite familiilor în cauză. 


	25. Articolul 28 va avea următorul cuprins:

„Art.28. - (1) Guvernul, la propunerea Ministerului Muncii, Solidarităţii Sociale şi Familiei, poate acorda ajutoare de urgenţă familiilor şi persoanelor care se află în situaţii de necesitate datorate  calamităţilor naturale, incendiilor, accidentelor, precum şi altor situaţii deosebite stabilite prin lege.
(2) Primarii pot acorda ajutoare de urgenţă familiilor şi persoanelor care se află în situaţii de necesitate cauzate de calamităţi naturale, incendii, accidente, precum şi pentru alte situaţii deosebite, stabilite prin hotărâre a consiliului local.
(3) Primarii pot organiza acordarea ajutorului social în bani şi în natură prin plata unor cheltuieli de întreţinere şi încălzire a locuinţei, precum şi obligaţii faţă de bugetele locale, la preţurile şi tarifele stabilite potrivit legii.

(4) Primarii pot dispune ca o parte din cheltuielile cu înmormântarea persoanelor din familiile beneficiare de ajutor social să fie asigurate din fondurile alocate pentru plata ajutorului social.
(5) Fondurile necesare pentru plata ajutorului de urgenţă acordat de primari, prevăzut la alin.(2), precum şi ajutoarele prevăzute la alin.(4), se suportă din bugetul local.

(6) Fondurile necesare pentru plata ajutorului de urgenţă acordat de Guvern, prevăzut la alin.(1), se asigură din bugetul de stat, prin bugetul Ministerului Muncii, Solidarităţii Sociale şi Familiei.”

	Devine punct 27 nemodificat.
	

	30
	__
	26. După articolul 28 se introduce un articol nou, art.281, cu următorul cuprins:

„Art.281. – (1) Constituie contravenţii şi se sancţionează cu amendă de la 500 lei la 1.000 lei următoarele fapte:

a) neîntocmirea de către personalul serviciului public de asistenţă socială din subordinea consiliului local sau, după caz, de persoanele cu atribuţii în domeniul asistenţei sociale din aparatul propriu de specialitate al autorităţilor administraţiei publice locale a documentaţiilor specifice, inclusiv a proiectelor de dispoziţie, precum şi nedepunerea acestora, spre a fi semnate de primar, înainte de împlinirea termenelor prevăzute la art.11 alin.(1) şi (2), art.12 alin.(2), art.141 alin.(1) şi art.31 alin.(3);

b) nesesizarea primarului de către secretarul comunei, al oraşului, al municipiului sau al sectorului municipiului Bucureşti, după caz, a situaţiilor în care nu se respectă termenele prevăzute la art.11 alin.(1) şi (2), art.12 alin.(2), art.141 alin.(1) şi art.31 alin.(3);

c) neîndeplinirea de către titularul ajutorului social a obligaţiei prevăzute la art.14 alin.(1).

(2) Constatarea contravenţiilor şi aplicarea sancţiunilor se fac după cum urmează:

a) de către personalul anume împuternicit din cadrul Ministerului Muncii, Solidarităţii Sociale şi Familiei, în cazul contravenţiilor prevăzute la alin.(1) lit.a) şi b);

b) de către primari sau persoanele împuternicite în acest scop de aceştia, în cazul contravenţiei prevăzute la alin.(1) lit.c).

(3) Cuantumul amenzilor contravenţionale prevăzute la alin.(1) se actualizează prin hotărâre a Guvernului.

(4) Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data  comunicării acestuia, jumătate din minimul amenzii prevăzute la alin.(1), agentul constatator făcând menţiune despre această posibilitate în procesul-verbal.

(5) Dispoziţiile referitoare la contravenţii, prevăzute la alin.(1) şi (2), se completează cu prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.

(6) Procesele-verbale întocmite de către personalul anume împuternicit din cadrul Ministerului Muncii, Solidarităţii Sociale şi Familiei vor fi depuse, în fotocopie, la primarul comunei, al oraşului, al municipiului sau al sectorului municipiului Bucureşti, după caz.”

	Devine punct 28 nemodificat.
	

	31
	Articolul 30, alineatul (1)

Art.30. - (1) Dispoziţia privind acordarea, neacordarea, modificarea, suspendarea, încetarea plăţii drepturilor prevăzute de prezenta lege, schimbarea titularului acestora, precum şi cea de recuperare a sumelor încasate necuvenit se poate ataca potrivit prevederilor Legii contenciosului administrativ nr.29/1990, cu modificările şi completările ulterioare. 

	27. La articolul 30, alineatul (1) va avea următorul cuprins:

“Art.30. - (1) Dispoziţia primarului privind acordarea, neacordarea, modificarea, suspendarea, încetarea plăţii drepturilor prevăzute de prezenta lege, schimbarea titularului acestora, precum şi cea de recuperare a sumelor încasate necuvenit se poate ataca potrivit prevederilor Legii contenciosului administrativ nr.554/2004.”


	Devine punct 29 nemodificat.
	

	32
	__
	Art.II. - Prezenta lege intră în vigoare la data de 1 ianuarie 2006.

	Art.II. - Prezenta lege intră în vigoare la 90 de zile de la publicarea în Monitorul Oficial al României, partea I.
Autor: Comisia pentru egalitatea de şanse între femei şi bărbaţi
	Modificare absolut necesară, pentru a nu se produce suspendarea sau sistarea plăţii ajutoarelor până la apariţia normelor metodologice de aplicare.


	33
	__
	Art.III. - În termen de 90 de zile de la intrarea în vigoare a prezentei legi, Ministerul Muncii, Solidarităţii Sociale şi Familiei, împreună cu Ministerul Administraţiei şi Internelor, Ministerul Finanţelor Publice, Ministerul Agriculturii, Pădurilor şi Dezvoltării Rurale, Ministerul Lucrărilor Publice, Transporturilor şi Locuinţei şi Ministerul Apărării Naţionale vor supune aprobării Guvernului, prin hotărâre, modificarea corespunzătoare a Normelor metodologice de aplicare a prevederilor Legii nr.416/2001 privind venitul minim garantat, aprobate prin Hotărârea Guvernului nr.1099/2001, publicată în Monitorul Oficial al României, Partea I, nr.719 din 12 noiembrie 2001, cu modificările ulterioare.


	Art.III. - În termen de 60 de zile de la publicarea legii în Monitorul Oficial, Ministerul Muncii, Solidarităţii Sociale şi Familiei, împreună cu Ministerul Administraţiei şi Internelor, Ministerul Finanţelor Publice, Ministerul Agriculturii, Pădurilor şi Dezvoltării Rurale, Ministerul Transporturilor, Construcţiilor şi Turismului şi Ministerul Apărării Naţionale vor supune aprobării Guvernului, prin hotărâre, modificarea corespunzătoare a Normelor metodologice de aplicare a prevederilor Legii nr.416/2001 privind venitul minim garantat, aprobate prin Hotărârea Guvernului nr.1099/2001, publicată în Monitorul Oficial al României, Partea I, nr.719 din 12 noiembrie 2001, cu modificările ulterioare.

Autor: Comisia pentru egalitatea de şanse între femei şi bărbaţi


	Având în vedere complexitatea legii, normele metodologice trebuie să fie redactate înainte de intrarea în vigoare a legii.

	34
	__
	Art.IV. - Legea nr.416/2001 privind venitul minim garantat, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	Nemodificat 
	


II. Amendamente respinse

În cursul dezbaterii, Comisia a respins următoarele amendamente:
	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională


	0
	1
	2
	3
	4

	1
	Articolul 6, alineatul (4)

(4) Orele de muncă prevăzute la alin.(2) se calculează proporţional cu cuantumul ajutorului social de care beneficiază familia sau persoana singură, cu un tarif orar corespunzător salariului de bază minim brut pe ţară garantat în plată, raportat la durata medie lunară a timpului de muncă.


	D-l deputat Marian Sârbu propune reformularea textului alin.(4) după cum urmează:

„(4) Orele de muncă prevăzute la alin.(2) se calculează proporţional cu cuantumul ajutorului social de care beneficiază familia sau persoana singură şi nu pot depăşi un număr de 72 de ore de muncă într-o lună pentru fiecare beneficiar.”


	a) Argumente pentru susţinere:

Dacă se stabileşte o corelaţie directă şi strictă între ajutorul social primit şi orele de muncă, pe baza tarifului orar corespunzător salariului de bază minim brut pe ţară garantat în plată, se creează situaţia următoare: autoritatea locală foloseşte "munca la gri" a celor mai săraci concetăţeni, evitând să plătească asigurări sociale şi alte taxe şi impozite aferente. De ce nu ar angaja în timp parţial sau temporar această forţă de muncă dacă practic o plăteşte după formula unui salariu?

Este politic inacceptabil ca ajutorul social să fie exact reflectarea unei munci depuse şi salarizate la nivelul salariului minim.

Pentru familiile numeroase se poate ajunge la obligaţia de a presta muncă integrală, pentru toată luna. De ce nu ar fi angajată persoana, în aceste condiţii?

b) Argumente pentru respingere:

S-a eliminat bariera celor 72 ore de muncă într-o lună şi s-a raportat ajutorul social ca procent din salariul minim brut pe ţară, pentru a nu crea discriminări. Această formulă a fost stabilită de comun acord cu Asociaţiile administraţiilor locale pentru un calcul obiectiv a numărului orelor de muncă în folosul comunităţii. Alt indicator legal nu putea fi folosit.

	Camera Deputaţilor

	2
	Articolul 6, alineatul (5)

(5) Numărul zilelor de lucru, limitate la norma lunară de 21,25, se  stabileşte  prin  împărţirea  orelor  de  muncă   calculate, la 8 ore/zi. Fracţiile se întregesc în plus.


	D-l deputat Marian Sârbu propune eliminarea textului alin.(5).

	a) Argumente pentru susţinere:

Dacă se stabileşte o corelaţie directă şi strictă între ajutorul social primit şi orele de muncă, pe baza tarifului orar corespunzător salariului de bază minim brut pe ţară garantat în plată, se creează situaţia următoare: autoritatea locală foloseşte "munca la gri" a celor mai săraci concetăţeni, evitând să plătească asigurări sociale şi alte taxe şi impozite aferente. De ce nu ar angaja în timp parţial sau temporar această forţă de muncă dacă practic o plăteşte după formula unui salariu?

Este politic inacceptabil ca ajutorul social să fie exact reflectarea unei munci depuse şi salarizate la nivelul salariului minim.

Pentru familiile numeroase se poate ajunge la obligaţia de a presta muncă integrală, pentru toată luna. De ce nu ar fi angajată persoana, în aceste condiţii?

b) Argumente pentru respingere:

S-a eliminat bariera celor 72 ore de muncă într-o lună şi s-a raportat ajutorul social ca procent din salariul minim brut pe ţară, pentru a nu crea discriminări. Această formulă a fost stabilită de comun acord cu Asociaţiile administraţiilor locale pentru un calcul obiectiv a numărului orelor de muncă în folosul comunităţii. Alt indicator legal nu putea fi folosit.
	Camera Deputaţilor

	3
	6. După articolul 7 se introduc două articole noi, art.71 şi 72, cu următorul cuprins:

„Art.71. - (1) Prin persoane apte de muncă se înţeleg persoanele care îndeplinesc următoarele condiţii:

a) au vârsta cuprinsă între 16 ani şi vârsta standard de pensionare;

……………………………………..
	D-l deputat Karoly Kerekes propune reformularea lit.a) a alin.(1) al art.71, după cum urmează:

“Art.71. - (1) Prin persoană aptă de muncă se înţelege persoana care îndeplineşte următoarele condiţii:

a) a împlinit vârsta 16 ani; 

..................................................................”


	a) Argumente pentru susţinere:

S-a eliminat sintagma “şi vârsta standard de pensionare” pentru că la vârsta standard de pensionare multe persoane sunt apte de muncă. În stabilirea capacităţii de muncă un rol determinant îl are starea de sănătate.

b) Argumente pentru respingere:

Este necesară şi stabilirea limitei superioare a vârstei până la care o persoană poate presta o activitate.

	Camera Deputaţilor

	4
	Articolul 8, alineatul (5)

(5) Listele prevăzute la alin.(2) şi (3), precum şi limitele prevăzute la alin.(4) se stabilesc prin normele metodologice de aplicare a prevederilor prezentei legi.


	D-l deputat Marian Sârbu propune reformularea textului alin.(5) după cum urmează:

„(5) Listele prevăzute la alin.(2) şi (3), precum şi limitele prevăzute la alin.(4) sunt cuprinse în anexele la prezenta lege.”


	a) Argumente pentru susţinere:

Compoziţia listelor şi limitele respective sunt chiar esenţa practică a legii. Este de natura legii stabilirea listelor de bunuri care califică şi descalifică o familie de la a primi sau nu sprijinul comunităţii, sub forma ajutorului social. Pentru primul an de aplicare a legii este obligatorie şi stabilirea limitelor din respectivele liste, urmând ca acestea să fie periodic revizuite.

b) Argumente pentru respingere:

Cuantificarea acestor bunuri este foarte minuţioasă şi pentru operativitatea muncii este mai indicată cuprinderea lor în normele metodologice, care pot fi actualizate mai uşor.

	Camera Deputaţilor

	5
	Articolul 27, alineatul (1)

Art.27. - (1) Fondurile necesare pentru plata ajutorului social şi a ajutorului pentru încălzirea locuinţei se suportă din bugetele locale. La stabilirea criteriilor de repartizare a sumelor defalcate din unele venituri ale bugetului de stat, pentru echilibrarea bugetelor locale ale unităţii administrativ-teritoriale se are în vedere şi numărul beneficiarilor de ajutor social şi de ajutor pentru încălzirea locuinţei, care se acordă în condiţiile prezentei legi. 


	D-l deputat Marian Sârbu propune reformularea textului alin.(1) după cum urmează:

„Art.27. - (1) Fondurile necesare pentru plata ajutorului social şi cheltuielile administrative pentru verificarea îndeplinirii condiţiilor şi stabilirii dreptului la ajutorul social se suportă astfel: 25% din bugetele locale, iar diferenţa din sume defalcate din unele venituri ale bugetului de stat.”


	a) Argumente pentru susţinere:

Pentru a stabilit cu exactitate modul de suportare a cheltuielilor.
b) Argumente pentru respingere:

În vederea cointeresării şi responsabilizării autorităţilor locale în finanţarea venitului minim garantat şi pentru a evita situaţia în care aceste drepturi ar putea fi acordate numai în proporţie de 75%.
	Camera Deputaţilor



Comisia a propus aprobarea proiectului în forma propusă în prezentul raport, cu 9 voturi pentru, 3 voturi împotrivă şi 2 abţineri.

PREŞEDINTE,





SECRETAR,


Stelian DUŢU





Rovana PLUMB

Întocmit, 

Expert Sorina Steliana SZABO

